
	Teisės akto projekto pakeitimai

	Parlamento pakeitimai, išdėstomi dviejuose stulpeliuose

Išbrauktos teksto dalys žymimos pusjuodžiu kursyvu kairiajame stulpelyje. Keičiamos teksto dalys žymimos pusjuodžiu kursyvu abiejuose stulpeliuose. Naujas tekstas žymimas pusjuodžiu kursyvu dešiniajame stulpelyje.

Kiekvieno pakeitimo antraštės pirmoje ir antroje eilutėse nurodoma atitinkama svarstomo teisės akto projekto dalis. Jei pakeitimas susijęs su esamu teisės aktu, kurį siekiama pakeisti teisės akto projektu, antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. 

Parlamento pakeitimai, pateikiami konsoliduoto teksto forma

Naujos teksto dalys žymimos pusjuodžiu kursyvu. Išbrauktos teksto dalys nurodomos simboliu ▌ arba perbraukiamos. Keičiamos teksto dalys nurodomos naują tekstą pažymint pusjuodžiu kursyvu, o ankstesnį tekstą išbraukiant arba perbraukiant. 
Išimties tvarka nežymimi grynai techninio pobūdžio pakeitimai, kuriuos padarė atitinkamos tarnybos, rengdamos galutinį tekstą.

EUROPOS PARLAMENTO TEISĖKŪROS REZOLIUCIJOS PROJEKTAS
[bookmark: DocEPLastPosition]dėl Tarybos direktyvos, kuria iš dalies keičiamos Direktyvos 2006/112/EB nuostatos dėl PVM taisyklių, susijusių su apmokestinamaisiais asmenimis, sudarančiais sąlygas nuotolinei prekybai importuojamomis prekėmis, dėl specialios schemos, skirtos nuotolinei prekybai prekėmis, kurios importuojamos iš trečiųjų teritorijų ar trečiųjų šalių, taikymo ir dėl specialių importo PVM deklaravimo ir mokėjimo procedūrų, projekto
(08710/2025 – C10‑0084/2025 – 2023/0158(CNS))
(Speciali teisėkūros procedūra: konsultavimasis)
Europos Parlamentas,
–	atsižvelgdamas į Tarybos projektą (08710/2025),
–	atsižvelgdamas į Komisijos pasiūlymą Tarybai (COM(2023)0262),
–	atsižvelgdamas į savo 2023 m. lapkričio 22 d. poziciją[footnoteRef:1], [1:  OL C, C/2024/4246, 2024 7 24, ELI: http://data.europa.eu/eli/C/2024/4246/oj.] 

–	atsižvelgdamas į Sutarties dėl Europos Sąjungos veikimo 113 straipsnį, pagal kurį Taryba vėl kreipėsi į Parlamentą dėl konsultacijos (C10‑0084/2025),
–	atsižvelgdamas į Darbo tvarkos taisyklių 84 ir 86 straipsnius,
–	atsižvelgdamas į Ekonomikos ir pinigų politikos komiteto pranešimą (A10‑0000/2025),
1.	pritaria Tarybos projektui;
2.	ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
3.	ragina Tarybą dar kartą konsultuotis su Parlamentu, jei ji ketina iš esmės keisti savo projektą;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.
[bookmark: _Toc200718656][bookmark: _Toc202175274]
AIŠKINAMOJI DALIS
2022 m. gruodžio 8 d. Komisija pateikė dokumentų rinkinį „PVM skaitmeniniame amžiuje“, kurį sudaro trys pasiūlymai:
	pasiūlymas dėl Tarybos direktyvos, kuria dėl prie skaitmeninio amžiaus pritaikytų PVM taisyklių iš dalies keičiama Direktyva 2006/112/EB;
	pasiūlymas dėl Tarybos reglamento, kuriuo dėl skaitmeniniam amžiui reikalingos administracinio bendradarbiavimo PVM srityje tvarkos iš dalies keičiamas Reglamentas (ES) Nr. 904/2010;
	pasiūlymas dėl Tarybos įgyvendinimo reglamento, kuriuo dėl tam tikroms PVM schemoms taikomų informacijos teikimo reikalavimų iš dalies keičiamas Įgyvendinimo reglamentas (ES) Nr. 282/2011.
Dokumentų rinkinyje pateiktas veiksmų planas, kuriame pabrėžiamas poreikis apsvarstyti, kaip technologijos gali būti naudojamos kovojant su mokestiniu sukčiavimu ir kaip dabartinės Europos Sąjungos PVM taisyklės galėtų būti pritaikytos verslui skaitmeniniame amžiuje. Siūlomi trys pakeitimai, kuriais siekiama pritaikyti PVM skaitmeniniam amžiui:
i)	nauja tikralaikė skaitmeninių ataskaitų teikimo sistema, grindžiama e. sąskaitomis faktūromis,
ii)	platformų ekonomikai pritaikyta apmokestinimo PVM tvarka, 
iii)	bendra įmonių, parduodančių prekes vartotojams visoje ES, registracija PVM tikslais.
Buvo konsultuojamasi su Europos Parlamentu ir jis 2023 m. lapkričio 22 d. pateikė nuomonę dėl šių pasiūlymų dėl teisėkūros procedūra priimamų aktų. 2025 m. sausio mėn. su Parlamentu buvo iš naujo konsultuotasi dėl Tarybos direktyvos, kuria dėl prie skaitmeninio amžiaus pritaikytų PVM taisyklių iš dalies keičiama Direktyva 2006/112/EB, projekto. Šios pakartotinės konsultacijos buvo susijusios su tvarka dėl tiekėju laikomo asmens ir tai buvo reikšmingas nesutarimo šaltinis Taryboje, todėl buvo ypač sunku pasiekti galutinį kompromisą (A10–0001/2025). 
Dabar antrą kartą konsultuojamasi su Europos Parlamentu dėl toliau nurodytos priežasties.
Pradiniame dokumentų rinkinyje dėl PVM skaitmeniniame amžiuje (ViDA) buvo pateiktas pasiūlymas nustatyti, kad vieno langelio principu veikianti importo sistema (IOSS) būtų privaloma. Tačiau valstybės narės jį atmetė. Alternatyvus pasiūlymas motyvuoti naudotis IOSS įpareigojant tiekėjus ir platformas mokėti importo PVM, jei jie nesinaudoja IOSS, nebuvo pakankamai brandus, kad jį būtų galima įtraukti į ViDA dokumentų rinkinį, kurį Taryba priėmė 2025 m. kovo mėn. 
2023 m. gegužės mėn. Komisija paskelbė pasiūlymų rinkinį, kuriuo siekiama reformuoti Sąjungos muitinės kodeksą, visų pirma panaikinti 150 EUR ribą, taikomą atleidimui nuo muitų ir importo PVM. 
2024 m. vasarą į Komisijos pasiūlymus reformuoti Sąjungos muitinės kodeksą buvo įtrauktos su muitinės taisyklėmis susijusios nuostatos, kuriomis skatinamas IOSS naudojimas. Pirmininkaujanti Lenkija pasisakė už tai, kad šios nuostatos, kuriomis skatinama naudoti IOSS ir kurios yra pakankamai brandžios, būtų atskirtos nuo pasiūlymo dėl muitinės ir dėl jų būtų susitarta atskirai. Tam delegacijos pritarė.
2025 m. gegužės 13 d. ECOFIN tarybos posėdyje Taryba susitarė į PVM direktyvą įtraukti nuostatas, kuriomis skatinamas IOSS naudojimas, pagal kurias tiekėjams ir platformoms tenka prievolė mokėti importo PVM, jei jie nesinaudoja IOSS.
2023 m. lapkričio 22 d. nuomonėje Europos Parlamentas pasisakė už tai, kad IOSS veiktų skaidriai ir saugiai. Be to, jis taip pat pabrėžė, kad vienodas požiūris į IOSS ir muitų teisės aktus bei praktiką padėtų panaikinti nenuoseklumą, klaidas ir dvigubą apmokestinimą. Be to, Europos Parlamentas pabrėžė, kad reikia mažinti MVĮ tenkančią administracinę naštą. Dar Europos Parlamentas paprašė įvertinti IOSS privalomo nustatymo privalumus ir trūkumus. 
[bookmark: _GoBack]Todėl, atsižvelgdamas į tai, kas išdėstyta pirmiau, pranešėjas mano, kad supaprastinta procedūra be pakeitimų yra tinkama šių pakartotinių konsultacijų procedūra.

